Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Baruc
Cjapitul 5
Conclusion: invît a gjoldi
5 1 Met vie, Gjerusalem, la munture dal corot e dal aviliment,
e vistissiti cul sflandôr de glorie
di Diu par simpri.
2 Metiti intor la manteline de justizie ch’e ven di Diu,
metiti sul cjâf la corone de glorie dal Eterni.
3 Di fat Diu al pandarà il to sflandôr
a ogni creature ch’e je sot dal cîl.
4 Diu ti clamarà par simpri:
Pâs de justizie e Glorie de remission.
5 Jeve sù, Gjerusalem,
metiti adalt e cjale a soreli jevât:
Ve i tiei fîs,
dâts dongje di soreli a mont fint a soreli jevât,
pe peraule dal Sant,
in gjonde pal ricuart di Diu.
6 A son partîts di te a pît, sburtâts dai nemîs;
però tai torne a menâ dongje Diu,
puartâts cun glorie tant che suntune sente di re.
7 Di fat Diu al à distinât di sbassâ
ogni mont alte e i çucs eternis,
e di colmâ i riui splanant il teren,
par che Israel al ledi indenant sigûr
sot de glorie di Diu.
8 Ancje i boscs i fasin ombrene a Israel
e ogni arbul cjamât di vert, al comant di Diu.
9 Di fat Diu al menarà Israel cun gjonde
te lûs de sô glorie
cun chel boncûr e cun chê justizie
ch’a vegnin di lui.
Copie de letare che Gjeremie ur mandà a di chei ch’a stavin par jessi menâts vie presonîrs in Babilonie dal re dai babilonês, par fâur savê ce che i jere stât ordenât de part di Diu.
Notis:
- 5,4 - Un non gnûf (Gjer 23,6; 33,16; Ez 48,35) par un programe gnûf: Gjerusalem e sarà la citât de pâs, ch’e nas de justizie, ven a stâi de fedeltât a la leç; e sarà la citât de glorie di Diu, ch’e nas di un rapuart di pietât filiâl cun Diu (Gjer 3,19).
fur_Latn fur_Latn fur_Latn cat_Latn fur_Latn ast_Latn lit_Latn fur_Latn ayr_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn